زراعت اور کاشتکاروں کی فلاح و بہبود کی وزارت
زراعت کے مرکزی وزیر نے کہا ہے کہ حکومت، جوار باجرے اور دیگر غذائی اجناس کو مقبول بنانے کے لئے ملک اور بیرون ملک کئی پروگرام شروع کرے گی
وزیراعظم جناب نریندر مودی کی پہل پر اقوام متحدہ نے 2023 کو جوار باجرے کابین الاقوامی سال قراردیا: جناب نریندر سنگھ تومر
جناب تومر نے جوار باجرے کا بین الاقوامی سال کے موضوع پر زراعت اور کسانوں کی بہبودکی وزارت کی پارلیمانی مشاورتی کمیٹی کی میٹنگ کی صدارت کی
حکومت ، جوار اور دیگر غذائی اجناس کو مقبول بنانے کے لئے ملک اور بیرون ملک کئی پروگرام منعقدکرنے کا ارادہ رکھتی ہے۔ ڈی اے اینڈ ایف ڈبلیو محکمے کے ساتھ ساتھ بھارتی حکومت کی تمام وزارتیں ، محکمے ،ریاستی حکومتوں کے ساتھ زراعت اور کسانوں کی بہبودکے محکموں کے ساتھ مل کر غذائی اجناس کو فروغ دیں گی۔یہ بات زراعت اور کسانوں کی بہبودکے محکمے  اور زرعی تحقیق اور تعلیم کے محکمے ڈی اے آر ای کے ساتھ اشتراک میں منعقد پارلیمانی مشاورتی کمیٹی کی میٹنگ کی صدارت کرتے ہوئے زراعت کے وزیر نریندرسنگھ تومر نے کہی ، جس کا موضوع تھا ‘‘ جوار باجرے کا بین الاقوامی سال’’
وزیراعظم جناب نریندر مودی کی پہل پر بھارتی حکومت نے اقوام متحدہ سے 2023 کوجوار باجرے کو بین الاقوامی سال قراردئے جانے کی تجویز پیش کی تھی ۔ بھارت کی اس تجویز کی 72 ممالک نے حمایت کی اور اقوام متحدہ کی جنرل اسمبلی نے مارچ 2021 میں 2023 کو جوار باجرے کا بین الاقوامی سال  قرار دیا۔
میٹنگ سے خطاب کرتے ہوئے جناب نریندر تومر نے کہا کہ بھارتی حکومت نے آئی وائی او ایم 2023 کی شاندار تقریبات کے لئے کارروائیوں کی منصوبہ بندی کی ہے ۔ آئی وائی اوایم 2023 کے عملی منصوبے میں جن حکمت عملیوں پر توجہ مرکوز کی گئی ہے ان میں پیداوار ، کھپت ،برآمدات ، برانڈنگ وغیرہ کو بڑھانا شامل ہے۔ انہوں نے کہا کہ بھارتی حکومت نے جوار باجرے کے فروغ کے لئے پی ایل آئی اسکیم کا بھی آغاز کیا ہے۔
وزیراعظم کے آتم نربھر ابھیان کے اعلان کے حصے کے طورپر حکومت نے 31 مارچ 2021 کو خوراک کو ڈبہ بند کرنے کی صنعت کے موضوع پر مرکزی سیکٹر کی ترغیبات سے منسلک پیداواری اسکیم  کو منظوری دی تھی۔جس پر دس ہزار 900 کروڑروپے خرچ کئے جائیں گے اور جو 22-2021 سے 27-2026 تک سات سال کی مدت کے لئے نافذ کی جائے گی۔
اس اسکیم کے بنیادی مقاصد میں عالمی خوراک مینوفیکچرنگ چیمپینز کی تخلیق میں مدد اور بین الاقوامی منڈیوں میں خوراک کی اشیا کی بھارتی برانڈس کی حمایت کرنا ہے۔ اسکیم کے تحت مدد فراہم کرنے کے لئے ترقی کی اعلیٰ صلاحیت رکھنے والے کھانے کی اشیا بشمول  مصنوعات کے مخصوص حصوں کی نشاندہی کی گئی ہے۔
جناب تومر نے کہا کہ کابینہ سکریٹری کی چیئرمین شپ کے تحت سکریٹریوں کی ایک کمیٹی اور ڈی اے اینڈ ایف ڈبلیو سکریٹری کی قیادت میں ایک کور کمیٹی نیز ڈی اے آر ای سکریٹری کے تحت ایک کمیٹی تشکیل دی گئی ہے ، جو غذائی اجناس کو مقبول بنانے کے پروگرامو ں اور پالیسیوں کی نگرانی کرے گی۔
حکومت نے آئی وائ اوایم کے سلسلے میں سات سوتر  کو تیار کیا ہے، جو متعلقہ وزارتوں اور محکموں کے ذریعہ شروع کئے جائیں گے ۔
جوار باجرہ ،پروٹین، فائبر، معدنیات فولادکا بھرپور ذریعہ ہے ، جو ایک کم گلائسمک اشاریہ ہے۔ بھارت ، جوار باجرے کا ایک بڑا پروڈیوسر ہے ، جو ایشیا کی پیداوار کا 80 فیصد اور عالمی پیداوار کا 20 فیصد ہے۔ بھارت کی جوار باجرے کی اوسط پیداوار  ہے جبکہ عالمی اوسط پیداوار ایک ہزار 229 فی ہیکٹئر ہے۔
حکومت نے جوار کے فروغ کے لئے کئی اقدامات کئے ہیں۔ گھریلو اور عالمی مانگ پیدا کرنے اور لوگو ں کو غذائیت سے بھرپور خوراک فراہم کرنے کے لئے 2018 میں جوار کا قومی سال منایا گیا۔ باجرے کی غذائیت کے پیش نظر حکومت نے اپریل 2018 میں جوار کو غذائی اناج کے طور پر نوٹی فائی کیا تھا اوراسے پوشن مشن ابھیان کے تحت شامل کیا گیا تھا۔ملٹ ویلیو چین کے تحت 500سے زیادہ اسٹارٹ اپس کام کررہے ہیں جبکہ جوار کی تحقیق سے متعلق بھارتی ادارے نے آر کے وی وائی – آر اے ایف ٹی اے اے آر کےتحت 250 اسٹارٹ اپس کو شامل کیا ہے ۔66 سے زیادہ اسٹارٹ اپس کو 6 اعشاریہ دو کروڑسے زیادہ کی رقم تقسیم کی گئی ہے جبکہ مزید فنڈنگ کے لئے تقریباََ 25 اسٹارٹ اپس کو منظوری دی گئی ہے۔
مشاورتی کمیٹی کی آج کی میٹنگ میں زراعت اور کسانوں کی بہبود کے ریاستی وزرا جناب شوبھا کراندلجے اور کیلاش چودھر ی نے شرکت کی ۔ ممبران پارلیمنٹ ، جنہوں نے اس میٹنگ میں شرکت کی ، ان میں جناب است کمار مل ، جناب بیلانا چندرشیکھر ، محترمہ جسکور مینا ، جناب پردیپ کمار چودھر ی ، محترمہ رما دیوی سکریٹری دی اے اینڈ ایف ڈبلیو ،جناب منوج آہوجہ ، جناب ایس رامالنگم ، جناب شرینواس دادا صاحب پاٹل اور جناب رام شکل ڈی اے آر ای سکریٹری اور آئی سی اے آر کے ڈائریکٹر جنرل ڈاکٹر ترلوچن مہاپاترا اوروزارت کے سینئیر افسرا ن نیز آئی سی اے آر کے ممبروں نے بھی بات چیت میں حصہ لیا۔